27 
koldere Klima at dyrke Planter fra de varmeste Egne af 
Jorden og paa enhver Aarstid at sé sig omgivet af Blomster 
og Frugter af forskjellig Art, er det især Anbringelsen af 
Planterne under et Glasdække, Opvarmningen i passende 
Forhold dels af Luften i det omgivende Rum, dels af Jorden 
eller Undergrunden, hvori Planterne ere stillede og endelig 
Vedligeholdelsen af en efter Omstændighederne afpasset Fug- 
tighedsgrad, som komme i Betragtning. For saa vidt muligt 
at fyldestgjøre de forskjellige Arters Krav i disse Retninger, 
har man, efter den forskjellige Opgave, der stilles for Dyrk- 
ningen, indrettet Huse af forskjellig Art. 
Det er øjensynligt, at en botanisk Have, i hvilken der 
fremfor i andre Haver skal dyrkes et stort Antal Arter fra de 
forskjelligste Egne af Jorden og med saa ulige Fordringer i 
de nævnte Retninger, hvor ikke alene enhver Art i Alminde- 
lighed ønskes bragt til den fuldkomnest mulige Udvikling, 
men ogsaa i sine forskjellige Udviklingstrin har forskjellige 
Fornødenheder, maa udkræve et meget sammensat Maskineri 
for at tilvejebringe alle de vigtigere Nuancer, og at der i en 
saadan er Brug for et langt større Antal Huse end i de fleste 
andre Haver, hvor man i Regelen indskrænker sig til enkelte 
bestemt begrænsede Culturarter, og hvor man til Dyrkning 
kan vælge saadanne Planter, der ere de mest passende i For- 
hold til de forhaanden værende Betingelser. Foruden større 
og mindre Varmebede af forskjellig Art og afpassede efter 
de bestemte Øjemed , maa en botanisk Have være forsynet 
med Væxthuse^) i saa stort Antal, at samtlige Arters For- 
') Naar Husene i den bot. Have efter almindelig Talebrug benævnes .,Driv- 
huse", da er dette Udtryk ikke aldeles correct. I Væxtbuse tilsigtes 
der nemlig at skaffe Planterne en normal Udvikling ved at tildele enhver 
Plante den Temperatur o. s. v., der paa det nøjeste svarer til det i dens 
Fædreland sædvanlige Forhold ; Drivhuse derimod have til Opgave, ved 
en stærkt forhøjet Varmegrad at fremskynde Plantens Udvikling ud over 
det normale Forhold, saaledes at den enten bærer Blomst og Frugt paa 
en anden Aarstid end den sædvanlige eller at der ved den saaledes for- 
cerede Dyrkning fremkaldes større eller talrigere Blomster og Frugter end 
der uden slige kunstige Incitationsmidler kunde opnaas. 
